**Esztergom Város Önkormányzata képviselő-testületének 13/2021 (III.11.)**

**Esztergom Város Önkormányzatának 2021. évi költségvetéséről**

*(Egységes szerkezetben a 27/2021. (VI.14.) 32/2021. (IX.16.) 37/2021. (XI.18.), 6/2022. (II.28.) önkormányzati rendelettel)*

Esztergom Város Önkormányzat képviselő-testületének – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Esztergom Város Önkormányzat Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelettel kihirdetett veszélyhelyzetben, az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. A rendelet hatálya**

**1. §**

A rendelet hatálya kiterjed Esztergom Város Önkormányzat képviselő-testületére (a továbbiakban: képviselő-testület), annak bizottságaira, az Esztergomi Közös Önkormányzati Hivatalra (a továbbiakban: Hivatal) és Esztergom Város Önkormányzat irányítása alá tartozó költségvetési szervekre.

**2. A költségvetés bevételei és kiadásai**

**2. §[[1]](#footnote-1)**

(1) A képviselő-testület az önkormányzat 2021. évi összevont költségvetésének módosított

*a)* **kiadási főösszegét 17.989.729.450,- forintban,**

*aa)* - működési kiadásait: 7.898.757.668,- forintban,

*ab)* - felhalmozási kiadásait: 10.090.971.782,- forintban,

*b)* **bevételi főösszegét 12.519.602.529,- forintban,**

*ba)* - működési bevételeit: 8.020.980.534,- forintban,

*bb)* - felhalmozási bevételét: 4.498.621.995,- forintban állapítja meg.

(2) Az Önkormányzat a felhalmozási hiány belső finanszírozására 122.222.866,- Ft működési többletet, és 5.470.126.921,- Ft költségvetési maradványt vesz igénybe.

(3) A Képviselő-testület az önkormányzat tartalékát összesen 448.308.462,- Ft-ban állapítja meg, melyből általános tartalék előirányzatát 433.107.906,- Ft-ban, a céltartalék előirányzatát 15.220.556,-Ft-ban állapítja meg, melynek részletezését a rendelet 9. melléklet tartalmazza

**3. Az önkormányzat bevételei és kiadásai**

**3. §**

A 2. § (1) bekezdésben összevontan megállapított költségvetési bevételek forrásonkénti, a költségvetési kiadások jogcímenkénti megoszlását, a működési és felhalmozási célú bevételi és kiadási előirányzatok bemutatását önkormányzati szinten összevontan a rendelet 1. melléklete határozza meg.

**4. §**

Az önkormányzat költségvetését, a költségvetési bevételek forrásonkénti, a költségvetési kiadások jogcímenkénti megoszlását, a működési és felhalmozási célú bevételi és kiadási előirányzatok bemutatását a rendelet 2. melléklete szerint határozza meg a képviselő-testület.

**5. §**

Az önkormányzat bevételeit részletesen a rendelet 3. melléklete tartalmazza.

**6. §**

Az önkormányzat dologi jellegű kiadásait részletesen a rendelet 4. melléklete tartalmazza.

**7. §**

Az önkormányzat által nyújtott támogatásokat a rendelet 5. melléklete tartalmazza.

**8. §**

Az önkormányzat által nyújtott ellátottak pénzbeli juttatásait a rendelet 6. melléklete tartalmazza.

**9. §**

Az önkormányzat tervezett beruházási kiadásait a rendelet 7. melléklete tartalmazza.

**10. §**

Az önkormányzat tervezett felújítási kiadásait a rendelet 8. melléklete tartalmazza.

**11. §**

A Hivatal költségvetési bevételeit és költségvetési kiadásait előirányzat-csoportok, kiemelt előirányzatok, valamint kötelezően ellátott, önként vállalt és államigazgatási feladatok szerinti bontásban a rendelet 10. melléklet tartalmazza.

**12. §**

Az önkormányzat irányítása alá tartozó költségvetési szervek költségvetési bevételeit és költségvetési kiadásait kiemelt előirányzatok, valamint kötelezően ellátott és önként vállalt feladatok szerinti bontását a rendelet 11-27. melléklete tartalmazza.

**13. §**

(1) A képviselő-testület az önkormányzat nyitó létszámát 506 főben, záró létszámát 499 főben engedélyezi.

(2) A képviselő-testület a költségvetési szerveinek létszám előirányzatát a rendelet 28. mellékletében meghatározottak szerint állapítja meg.

(3) Az (1) bekezdésben meghatározott létszámból a közfoglalkoztatottak 2021. évi éves létszám előirányzatát a képviselő-testület 35 főben állapítja meg.

**14. §**

Az önkormányzat feladatalapú állami támogatásainak részletezését a rendelet 29. melléklete tartalmazza.

**15. §**

Az államháztartásról szóló 2011. évi CXCV. törvény 24. § (4) bekezdés szerinti mérlegeket és kimutatásokat a rendelet 30-34. mellékletei mutatják be azzal, hogy:

*a)* a rendelet 30. melléklete Esztergom Város Önkormányzat 2021. évi költségvetési mérlegét tartalmazza,

*b)* a rendelet 31. melléklete 2021. évi előirányzat felhasználási ütemtervet tartalmazza,

*c)* a rendelet 32. melléklete az önkormányzat többéves kihatással járó döntéseinek számszerűsítését évenkénti bontásban és összesítve tartalmazza,

*d)* a rendelet 33. melléklete az önkormányzat közvetett támogatásairól szóló kimutatást tartalmazza,

*e)* a rendelet 34. melléklete a költségvetési évet követő három év tervezett bevételi és kiadási előirányzatainak keretszámait tartalmazza.

**16. §**

Az államháztartásról szóló törvény végrehajtásáról szóló 368/2011. (XII.31.) Korm.rendelet 24. § (1) bekezdés szerint a központi költségvetésből származó egyéb költségvetési támogatásokat, elkülönítetten az európai uniós forrásból finanszírozott támogatással megvalósuló programok, projektek bevételeit, kiadásait, valamint a helyi önkormányzat ilyen projektekhez történő hozzájárulásait a 35. melléklet tartalmazza.

**4. A költségvetés végrehajtására vonatkozó szabályok**

**17. §**

Az önkormányzat költségvetési szerveinek elemi költségvetését a polgármester hagyja jóvá, az önkormányzat költségvetési rendeletének elfogadását követő 15 munkanapon belül.

**18. §**

(1) A polgármester átruházott hatáskörben jogosult

*a)* kiemelt előirányzatonként bruttó 5 millió forint értékhatárig az önkormányzat és költségvetési szerveinek bevételeit és kiadásait módosítani, valamint a kiemelt kiadási előirányzatok között átcsoportosítást végrehajtani,

*b)* a beruházási vagy felújítási áfa rovatok és a fizetendő áfa rovatok közötti technikai jellegű átcsoportosítást összeghatár nélkül végrehajtani,

melyekről a képviselő-testületet a soron következő ülésen tájékoztatni köteles. A módosításokat, átcsoportosításokat a költségvetési rendelet soron következő módosításakor át kell vezetni.

(2) A polgármester átruházott hatáskörben jogosult az általános tartalék és a céltartalék felett bruttó 10 millió Ft-os értékhatárig rendelkezni, melyről a soron következő testületi ülésen a képviselő-testületet tájékoztatni köteles.

(3) Az önkormányzat elemi költségvetésében kiemelt előirányzaton belül az önkormányzat bevételeit és kiadásait a polgármester jogosult saját hatáskörben átcsoportosítani.

(4) Az önkormányzati intézmények elemi költségvetésében kiemelt előirányzaton belül az intézmény bevételeit és kiadásait az intézményvezető jogosult saját hatáskörben átcsoportosítani.

**19. §**

(1) Az átmenetileg szabad pénzeszközök betétként való elhelyezéséről és feltöréséről az önkormányzat esetében a polgármester dönt.

(2) Az állampapír vásárlásáról legfeljebb egy éves futamidőre a polgármester dönt.

(3) Az állampapírok vásárlásához szükséges számla megnyitásáról a polgármester gondoskodik.

**20. §**

(1) Az önkormányzat intézményeinek finanszírozása az elemi költségvetésben meghatározott előirányzatokhoz mérten időarányosan, havonta történik.

(2) Havonta a finanszírozást korrigálni kell a kiadások tényleges teljesítéséig, de ez nem lehet több mint az időarányos teljesítés.

(3) A (2) bekezdésben foglalt összeg növelhető a felhalmozási kiadások teljesítésével, valamint az eseti jellegű, nagyobb összegű beszerzések teljesítésével, amennyiben ezt a költségvetési szerv vezetője kérelmezi. A kérelmet a polgármester hagyja jóvá.

**21. §**

A polgármester átruházott hatáskörben a szabad előirányzatok terhére az Esztergom Város Önkormányzata és Intézményei Beszerzési Szabályzatában foglalt korlátok betartásával kötelezettséget vállalhat.

**22. §**

Az önkormányzati költségvetési intézményeknél és a Hivatalnál a tervezett bevételek elmaradása nem vonja automatikusan maga után a költségvetési támogatás növekedését. A kiadási előirányzatok, amennyiben a tervezett bevételek nem folynak be, nem teljesíthetők.

**23. §**

A likviditás biztosítása érdekében a képviselő-testület 800 millió forint összegű likvidhitel-keretet vesz igénybe.

**24. §**

A Környezetvédelmi Alap keretét az önkormányzat környezetvédelmi feladatainak megoldására kell felhasználni. Bevételeit különösen a védett természeti értékek megőrzésére, eredeti állapotuk helyreállítására kell felhasználni. A Környezetvédelmi Alap bevételeiből kell fedezni az annak kezelésével járó költségeket.

**25. §**

A fizető-parkolásból befolyó bevételeket kizárólag a parkolóhelyek bővítésére, fejlesztésére lehet fordítani.

**26. §**

(1) Ez a rendelet a kihirdetését követő napon lép hatályba.

(2) Hatályát veszti a Szent Miklós Program elemeiről szóló 43/2010. (XII. 1.) önkormányzati rendelet.

(3) Hatályát veszti a Gyarapodás Program Vagyongazdálkodási Alapról szóló 58/2006. (IX. 28.) önkormányzati rendelet.

(4)[[2]](#footnote-2) Az Önkormányzat a 75. életévet betöltő és annál idősebb esztergomi lakóhellyel rendelkező személyek egyszeri természetbeni támogatására 15.301.000,- Ft keretösszeget biztosít.

1. A 2. § az Esztergom Város Önkormányzat Képviselő-testülete 27/2021. (VI. 14.) önkormányzati rendelete 1. §-ával megállapított szöveg. A 2. § az Esztergom Város Önkormányzat Képviselő-testületének 32/2021. (IX. 16.) önkormányzati rendelete 1. §-ával megállapított szöveg. A 2. § az Esztergom Város Önkormányzata Képviselő-testületének 37/2021. (XI. 18.) önkormányzati rendelete 1. §-ával megállapított szöveg. A 2. § az Esztergom Város Önkormányzata Képviselő-testületének 6/2022. (II. 28.) önkormányzati rendelete 1. §-ával megállapított szöveg. [↑](#footnote-ref-1)
2. A 26. § (4) bekezdését az Esztergom Város Önkormányzata Képviselő-testületének 37/2021. (XI. 18.) önkormányzati rendelete 2. §-a iktatta be. [↑](#footnote-ref-2)